### 8.      Beslutning om at godkende varmeprojektforslag - banekrydsning af fjernvarmetransitledning

**Åbent**

Sagsnr.: 326-2018-9999        J.nr.: 13.03.01           Dokumentnr.:
326-2018-115864

**Sagstype**

Beslutning.

**Resume og sagens baggrund**

Kalundborg Forsyning A/S har fremsendt
et projektforslag med ansøgning om godkendelse af ny 300 m lang
fjernvarmetransitledning inkl. krydsning af jernbanesporet til [adresse].
Baggrunden for projektet er, at den eksisterende transitledning under jernbanen
er nedslidt og kræver løbende forbyggende vedligeholdelse. Der er derfor behov
for at udføre en ny transitledning til erstatning for den eksisterende, da et
brud vil afstedkomme alvorlige driftsforstyrrelser og potentielt kunne afbryde
forsyningen til omkring 9.000 varmekunder på nordsiden af jernbanen. Kalundborg
Forsyning ønsker derfor, at transitledningen udskiftes med en ny ledning.

**Indstillinger**

Chefen for Plan, Byg og Miljø indstiller, at varmeprojektforslaget
for udskiftning af fjernvarmetransitledning under jernbanen vedtages endeligt.

**Behandling**

Teknik- og Miljøudvalget.

**Sagsfremstilling**

Den samfundsøkonomiske beregning viser, at projektforslaget
vil være markant mere fordelagtig end de alternative løsninger der er beregnet
i såvel reference som alternativer. Som supplement til projektforslaget er der
udarbejdet en følsomhedsanalyse. Følsomhedsanalysen viser at projektet er
økonomisk robust, og vil selv med udsving i rente og varmeforbrug forblive
robust.

Projektforslaget har været
offentlig fremlagt på [adresse] hjemmeside i fire uger fra den 26. april
2018 til den 24. maj 2018. Der er indkommet én bemærkning fra DSB, der oplyser,
at man er i dialog med Kalundborg Forsyning og Rambøll om sagen og anbefaler,
at transitledningens placering sikres ved en tinglyst servitutpålæg på
matriklerne. DSB er indforstået med, at ledningen placeres efter
gæsteprincippet og at dette deklareres på ejendommen.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune.

Kalundborg Forsyning A/S har oplyst, at værket muligvis
ønsker at ansøge særskilt om kommunegaranti, såfremt projektforslaget
godkendes.

**Bilag**

|  |  |
| --- | --- |
| Bilag - Varmeprojektforslag, banekrydsning af fjernvarmetransitledning | 326-2018-110825 |